Gebruik MS Powerpoint om jou loopbaan die hupstoot te gee wat jy benodig - Solidariteit GildesSolidariteit Gildes Gebruik MS Powerpoint om jou loopbaan die hupstoot te gee wat jy benodig - Solidariteit Gildes
Tuis / Kommunikasiepraktisyns Artikel / Gebruik MS Powerpoint om jou loopbaan die hupstoot te gee wat jy benodig
S-leer bied 'n e-leerkursus aan in MS PowerPoint. Hierdie e-leerkursus sal jou in staat stel om goeie gehalte en effektiewe aanbiedinge saam te stel. Vir meer inligting oor die kursus , klik hier.
WENK: Dit is vir enige werknemer belangrik om te weet watter stappe geneem moet word om 'n effektiewe aanbieding te maak en om te weet watter aanbiedingsvaardighede die belangrikste vir werkgewers is. Indien jy dit reg aanwend kan dit talle voordele vir jou loopbaan bied.
Of jy nou 'n uitvoerende bestuurder of 'n administratiewe assistent is, die ontwikkeling van jou aanbiedingsvaardighede is 'n belangrike manier om jouself op die rangleer van die korporatiewe wêreld te laat klim. Bestuurders neem besluite op grond van inligting wat in die aanbieding gedeel word, en amper geen onderneming sal van plan verander sonder om eers 'n oortuigende aanbieding te sien nie. Dit is dus van uiterse belang dat jy die aanbieding perfek aanbied omdat dit dikwels die eerste sowel as die laaste indruk is wat jy op besluitnemers laat.
Nie alle aanbiedings vind egter tydens 'n formele vergadering plaas nie. Baie aanbiedingsvaardighede is relevant vir een-tot-een-konsultasies. Die doel is egter steeds dat jou aanbieding die nodige praatwerk doen.
Alhoewel dit wat jy tydens 'n voorlegging sê belangrik is, waardeer werkgewers ook die vermoë om ondersteunende materiaal, soos skyfies, te skep. Jou werkgewer wil moontlik hê dat jy inligtingsessies, verslae aan kollegas en opleidingsessies moet aanbied, inligting aan kliënte kan voorlê, of 'n aantal ander take moet uitvoer wat behels dat jy voor 'n gehoor moet praat.
Hoewel jou stem net soveel tel, kan baie spanning vermy word indien jou voorlegging die meeste van die praatwerk doen. Microsoft PowerPoint is tot baie dinge in staat en jy sal verbaas wees oor hoe jy die program kan benut om jou gehoor se aandag te lok en te hou tot heel aan die einde.
Die meeste mense het al op 'n stadium in hulle opleiding of loopbaan MS PowerPoint gebruik. Dit is redelik maklik om die basiese funksies van die program te benut vir eenvoudige aanbiedings, en inligting kan maklik deur middel van kolpunte en beelde op verskillende skyfies oorgedra word. Die meeste mense verdiep egter nie die breër funksionaliteit van die program nie, maar diegene wat belangstel in sakebestuur en ook diegene wat hulle kennis en selfs loopbane wil uitbrei, moet alles wat PowerPoint bied, ondersoek.
Potensiële voordele van die gebruik van PowerPoint-aanbiedings sluit die volgende in:
Bespaar tyd; bou volledige aanbiedings binne enkele ure
Die eerste onmiddellike impak op jou werk is die verminderde tyd wat jy spandeer om uit te vind wat jy in jou aanbieding moet plaas en hoe om skyfies te bou wat jou sal help om jou diens of produk te verkoop. As jy PowerPoint ken, bespaar dit 'n enorme hoeveelheid tyd wat jou toelaat om te fokus op die regte inhoud wat in jou aanbieding gebruik kan word, in plaas daarvan om te wonder hoe die basiese komponente van die program werk.
Soos met enige ander hulpmiddel vir ontwerp, het PowerPoint 'n leerkurwe en sodra jy die basiese en gevorderde tegnieke verstaan en weet hoe om dit te gebruik, sal jou aanbiedings vinniger as ooit begin vorm aanneem.
Met uitstekende aanbiedings kom daar groot geleenthede
Om uitstekende aanbiedings aan te bied, moet jy eers die gereedskap leer ken en gebruik. PowerPoint bied baie ontwerpbuigsaamheid en -funksionaliteit, en kragtige sagteware verg gewoonlik 'n bietjie tyd om te leer hoe jy die program optimaal kan benut.
Die visuele impak wat 'n effektiewe skyfievertoning bied, is op baie maniere voordelig. Dit help die gehoor om gefokus te wees. Dit versterk ook interaksie en spontaniteit.
Of dit nou is vir die verkoop van 'n produk, vir geldinsameling, 'n ontledersaanbieding, of vir konferensies is, die aanbiedingsagteware sal die sakemodel en die sakevoorstel van die onderneming opvallend maak.
Aanbiedings help samewerking tussen mense om met idees en oplossings vorendag te kom
Met aanbiedings kan spanlede saamwerk aan idees om die vloei, of ontwerpelemente te verbeter. Die aanbieding word dan vaartbelyn.
Elke spanlid kan gebruik maak van PowerPoint-instellings om waardevolle insigte te bied. Een so 'n instelling is beskikbaar op die hersieningsfunksie ("review"). Spanlede of deelnemers kan kommentaar binne 'n voorlegging byvoeg.
Aanbiedings het 'n visuele impak
'n Boeiende PowerPoint-aanbieding bevat 'n kombinasie van grafika, animasie en multimedia. Die idees word omskep in effektiewe sakekommunikasie.
Die algehele toevoeging van klank-, video- en visuele beelde bied 'n visuele impak wat die gehoor uitboul. Vir die aanbieder bou die kombinasie van animasie, beeldmateriaal en teks interaksie. Interaksie word benodig sodat jou produk of diens 'n beter kans staan om aangekoop, of gebruik te word.
Vereenvoudig die proses en help met besluitneming
Met die pasgemaakte kenmerke van skaalbaarheid, toeganklikheid en kreatiwiteit, help PowerPoint om verskillende aspekte van die inhoud wat aangebied word, te ontleed, wat die proses vaartbelyn maak en help met besluitneming.
Waar kan ek meer leer oor hoe om MS PowerPoint te gebruik?
S-leer bied 'n e-leerkursus vanaf basies tot gevorderd aan. Dié e-leerkursus word in veelvuldige video's opgebreek met sekere temas wat bespreek word.
Video 1: Raak vertroud met PowerPoint
Video 2: Skep nuwe aanbiedinge en stoor
Video 3: Herrangskik skyfies
Video 4: Formateer teks, kollyste en WordArt
Video 5: Teken, wysig en formateer voorwerpe
Video 6: Clipart, foto's en SmartArt
Video 7: Invoeg van tabelle en werk met tabelle
Video 8: Invoeg van grafieke
Video 9: Stel skyfies saam uit Word
Video 10: Voeg MS Office-dokument in
Video 11: Skakels binne aanbieding
Video 12: Die gebruik van temas
Video 14: Oorgange
Video 15: Animasie
Video 16: Sprekernotas
Video 17: Die byvoeging van seksies
Video 19: Doelgemaakte skyfievertonings
Video 20: Stoor as video
Om meer oor dié e-kursus uit te vind, besoek gerus die volgende skakel: https://s-leer.co.za/courses/microsoft-powerpoint-basies-tot-gevorderd/
Hierdie kursus sal jou in staat stel om in 'n japtrap professionele aanbiedinge op te stel wat nie net jou gehoor se aandag sal behou nie, maar jou ook die geleentheid bied om jou bestuurder met jou nuwe kennis te beïndruk. Registreer vandag nog en voltooi dit in die gemak van jou eie huis, of kantoor.